জেনিফার বালচ

জেনিফার কে. বালচ একজন মার্কিন বিজ্ঞানী যিনি ইউনিভার্সিটি অফ কলোরাডো বোল্ডারের আর্থ ল্যাব প্রকল্পের কাজের জন্য সবচেয়ে বেশি পরিচিত। তিনি মূলত আমাজন রেইনফরেস্ট এবং আগুনের মধ্যকার সম্পর্ক নিয়ে গবেষণা করেন। তিনি নাতিশীতোষ্ণ এবং গ্রীষ্মমন্ডলীয় বাস্তুসংস্থান সংক্রান্ত গবেষণায় বিশেষজ্ঞ।

 শিক্ষা ও কর্মজীবন 
বালচ তার স্নাতক শিক্ষার সময় বাস্তুসংস্থান এবং অগ্নি বিজ্ঞানের প্রতি আগ্রহ খুঁজে পান। তিনি ১৯৯৯ সালে প্রিন্সটন বিশ্ববিদ্যালয় থেকে ভূগোলে বি.এ. ডিগ্রি লাভ করেন। এরপর তিনি ইয়েল বিশ্ববিদ্যালয়ে তার স্নাতকত্তোর গবেষণা শুরু করেন, যেখানে তিনি ২০০৪ সালে এম.এস. এবং ২০০৮ সালে পিএইচডি ডিগ্রি অর্জন করেন। তার উভয় ডিগ্রিই ভূগোল এবং বন বাস্তুসংস্থানকে কেন্দ্র করে ছিল।

বালচ তার বর্তমান পদে যোগ দেওয়ার আগে ২০১২-২০১৪ সাল পর্যন্ত পেনসিলভেনিয়া স্টেট ইউনিভার্সিটির ভূগোলের সহযোগী অধ্যাপক ছিলেন। তিনি বর্তমানে কোঅপারেটিভ ইনস্টিটিউট ফর রিসার্চ ইন এনভায়রনমেন্টাল সায়েন্সেস (CIRES)-এর একজন সহযোগী অধ্যাপক এবং ইউনিভার্সিটি অফ কলোরাডো বোল্ডারের ভূগোল বিভাগের স্থায়ী অনুষদ পরিচালক ও সহযোগী অধ্যাপক হিসেবে দায়িত্ব পালন করছেন। বোল্ডারে সহকারী অধ্যাপক থাকাকালীন তিনি আর্থ ল্যাব প্রকল্পটি তৈরি করেন। তিনি আর্থ ল্যাবের পরিচালক এবং প্রজেক্ট ফায়ার প্রিন্সিপাল ইনভেস্টিগেটর। এই সাইটে এমন বাস্তুসংস্থান সম্পর্কে তথ্য সংগ্রহ ও ব্যাখ্যা করা হয় যেখানে আগুন লাগার সম্ভাবনা থাকে। এই তথ্যগুলো পরে বিভিন্নভাবে ব্যবহার করা হয়: গবেষণাপত্র প্রকাশ করা, জলবায়ু পরিবর্তন সম্পর্কে শিক্ষা প্রদান করা, সরকারি ও বেসরকারি খাতের সাথে সম্পর্ক বৃদ্ধি করা এবং অবশেষে দক্ষ বিজ্ঞানী তৈরি করা। তিনি উইলিয়াম ট্রাভিসের মতো বেশ কয়েকজন জলবায়ু বিজ্ঞানীর সাথে কাজ করেন যাতে অনুষদ এবং কর্মীদের তাদের গবেষণায় পথপ্রদর্শন করা যায়। বাস্তুসংস্থানে তার কাজের পাশাপাশি বালচ ন্যাশনাল সায়েন্স ফাউন্ডেশনের (এনএসএফ) নিয়ন সায়েন্স সামিটের প্রধান গবেষক, যা ম্যাক্রোসিস্টেম বায়োলজির ক্ষেত্রে যোগ্য ব্যক্তিদের অনুদান প্রদান করে। এই অনুদানটি কলোরাডো বিশ্ববিদ্যালয় দ্বারা অর্থায়ন করা হয় এবং এখন পর্যন্ত এটি ৯৯,৯৫৭ ডলারের সহায়তা প্রদান করেছে।

বালচ আমাজনের অগ্নি বাস্তুসংস্থানের একজন শীর্ষস্থানীয় গবেষক। তিনি দ্য সাসেপ্টিবিলিটি অফ সাউথইস্টার্ন আমাজন ফরেস্টস টু ফায়ার: ইনসাইটস ফ্রম আ লার্জ-স্কেল বার্ন এক্সপেরিমেন্ট এবং প্যাটার্ন অ্যান্ড প্রসেস: ফায়ার-ইনিশিয়েটেড গ্রাস ইনভেসন অ্যাট আমাজন ট্রানজিশনাল ফরেস্ট এজেস-এর মতো গবেষণাপত্র লিখেছেন। তাকে দ্য নিউ ইয়র্ক টাইমস, সিপিআর নিউজ, এবং ডেইলি ক্যামেরার জনপ্রিয় সংবাদ নিবন্ধের জন্য সাক্ষাৎকার নেওয়া হয়েছে। ২০১৭ সালের তথ্যের একটি সংকলনে বালচ আবিষ্কার করেন যে মার্কিন যুক্তরাষ্ট্রে রেকর্ডকৃত আগুনের ৮৪% মানুষের সৃষ্ট দাবানল ছিল। দেখা গেছে যে এই দাবানলগুলো কেবল বাস্তুসংস্থানকেই প্রভাবিত করে না বরং আমাদের অর্থনীতিকেও ক্ষতিগ্রস্ত করে। আগুন ব্যবস্থাপনা এবং কর্মক্ষমতা-ভিত্তিক প্রতিরোধ ব্যয়বহুল, যা ব্রাজিলের মধ্যে সম্পদ বরাদ্দে সম্ভাব্য পরিবর্তনের কারণ হতে পারে।

 অর্জন ও সম্মাননা  
নাতিশীতোষ্ণ এবং গ্রীষ্মমন্ডলীয় বাস্তুসংস্থানে আগুনের ঝুঁকি, প্রতিরোধ এবং দাবানলের পরিণাম নিয়ে কাজ করার জন্য বালচকে ইকোলজিক্যাল সোসাইটি অফ আমেরিকা (ESA) আর্লি ক্যারিয়ার ফেলো (২০১৬-২০২০) হিসেবে মনোনীত করা হয়েছিল।

২০১৭ সালে বালচ, বেথানি এ. ব্র্যাডলি, জন টি. অ্যাবাটজোগ্লো, চেলসি নাগিয়া, এমিলি জে. ফুসকো এবং অ্যাডাম এল. মাহুড একটি গবেষণাপত্র প্রকাশ করেন যা গত কয়েক দশকে দাবানল বৃদ্ধির পেছনে মানুষের ভূমিকা পরীক্ষা করে। এখন সব ঋতুতে এবং এমন জায়গায় দাবানল সৃষ্টি হচ্ছে যেখানে স্বাভাবিকভাবে আগুন লাগে না। এই গবেষণাপত্রের ফলাফলে দেখা গেছে যে দাবানলগুলো বজ্রপাতের (১৬%) এবং মানুষের (৮৪%) কারণে ঘটে।

২০১৭ সালের শেষের দিকে বালচ জলবায়ু মডেল তৈরির জন্য ব্যাপক পরিমাণ তথ্য সংকলন করতে ভূগোল, অগ্নি বাস্তুসংস্থান এবং তথ্য বিশ্লেষণের ক্ষেত্রের শীর্ষ বিজ্ঞানীদের একত্রিত করেন। এদের সাথে মিলে তিনি ইউনিভার্সিটি অফ কলোরাডো বোল্ডারে আর্থ ল্যাব প্রকল্পটি তৈরি করেন।

 নির্বাচিত প্রকাশনা 

 Human-started wildfires expand the fire niche across the United States, Balch et al. 2017, PNAS
 Adapt to more wildfire in western North American forests as climate changes, শোন্যাগেল et al. 2017, PNAS
Pattern and process: Fire-initiated grass invasion at Amazon transitional forest edges, Balch, Nepstad, & Curran 2009
 Recognizing Women Leaders in Fire Science, Smith et al. 2018
 The Susceptibility of Southeastern Amazon Forests to Fire: Insights from a Large-Scale Burn Experiment, Balch et al. 2015

 তথ্যসূত্র 

 বহিঃসংযোগ 


বিষয়শ্রেণী:জীবিত ব্যক্তি
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইয়েল গ্র্যাজুয়েট স্কুল অফ আর্টস অ্যান্ড সায়েন্সের প্রাক্তন শিক্ষার্থী
বিষয়শ্রেণী:ইউনিভার্সিটি অফ কলোরাডো বোল্ডারের শিক্ষক
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১-শতকের মার্কিন বিজ্ঞানী
বিষয়শ্রেণী:মার্কিন বাস্তুসংস্থানবিদ
বিষয়শ্রেণী:মার্কিন নারী বাস্তুসংস্থানবিদ